24.10.2022 г.
BG
Официален вестник на Европейския съюз
C 408/33
Преюдициални въпроси 1) Попада ли в обхвата на член 4, параграф 1 от Директива 93/13/ЕИО (1), който се позовава на обстоятелствата, довели до сключването на договора, и в обхвата на член 7, параграф 3 от същата директива, който се позовава на подобни по смисъл клаузи, абстрактната преценка, за целите на контрола за прозрачност в рамките на колективен иск, на клаузите, използвани от над сто финансови институции в милиони банкови договори, без да се отчита степента на предоставената преддоговорна информация за правната и икономическа тежест на клаузата, нито останалите довели до сключването на договора обстоятелства във всеки отделен случай, към момента на самото сключване?
2) Съвместима ли е с член 4, параграф 2 и член 7, параграф 3 от Директива 93/13/ЕИО възможността да се извърши абстрактен контрол за прозрачност от гледна точка на средния потребител, когато някои от предложенията за договор са ориентирани към различни конкретни групи потребители или когато множество институции с различни в икономическо и географско отношение области на дейности използват предварително формулираните клаузи много дълъг период от време, през който се е повишила осведомеността на обществеността относно тези клаузи?
(1)
Директива 93/13/ЕИО на Съвета от 5 април 1993 година относно неравноправните клаузи в потребителските договори (ОВ L 95, 1993 г., стр. 29; Специално издание на български език, 2007 г., глава 15, том 2, стр. 273).
Преюдициално запитване, отправено от Специализиран наказателен съд (България) на 13 юли 2022 година — наказателно производство срещу BБ (Дело C-468/22) (2022/C 408/43) Език на производството: български Запитваща юрисдикция Специализиран наказателен съд
Подсъдим ВБ
Преюдициален въпрос Съответен ли е на чл.9 от Директива 2016/343 (1) и на принципа за ефективност национален закон — чл.423 ал.3 НПК — който задължава лицето, което прави искане за възобновяване на делото поради неговото отсъствие извън хипотезите на чл.8 ал.2, да се яви лично пред съда, за да бъде разгледано това искане по същество.
(1)
Директива (EС) 2016/343 на Европейския парламент и на Съвета от 9 март 2016 година относно укрепването на някои аспекти на презумпцията за невиновност и на правото на лицата да присъстват на съдебния процес в наказателното производство (OB 2016, L 65, стр. 1)
Жалба, подадена на 10 август 2022 г. от Roberto Aquino срещу решението, постановено от Общия съд (първи състав) на 1 юни 2022 г. по дело T-253/21, Aquino/Парламент (Дело C-534/22 P) (2022/C 408/44) Език на производството: френски Страни Жалбоподател: Roberto Aquino (представители: L. Levi, S. Rodrigues, адвокати)